Мінская ЦЭЦ-5

ЦЭЦ-5 — філіял РУП «Мінскэнерга» — прадпрыемства энергетыкі каля гарадскога пасёлка Рудзенск. Забяспечваецца тэхнічнай вадой з вадасховішча Земснарад. Размешчана ў 40 км ад Мінска паблізу пасёлка Рудзенск. З’яўляецца самай маладой электрастанцыяй Беларускай энергасістэмы і першай вялікай цеплавой электрастанцыяй ў СНД. Унікальнасць станцыі заключаецца ў тым, што задумвалася яна як атамная ЦЭЦ. У сувязі з аварыяй на ЧАЭС, 1 ліпеня 1987 года пастановай ЦК КПСС было даручана закансерваваць будаванне станцыі. У 1990-я для мадэрнізацыі энергасістэмы Беларусі было прынята рашэнне перапрафіляваць атамную электрастанцыю ў цеплаэлектрацэнтраль на арганічным паліве. Гісторыя Паводле пастановы ЦК КПСС і Рады Міністраў БССР ад 26 чэрвеня 1980 года, у 1988-м павінна была быць запушчана Мінская атамная цеплаэлектрацэнтраль. Пастановай Рады Міністраў БССР ад 13 лютага 1981 года выбар пляцоўкі для будавання атамнай ЦЭЦ быў вызначаны на землях калгасаў Пухавіцкага раёна ў 25 км ад мяжы перспектыўнага які развіваецца горада Мінска. 4 траўня 1982 г. загадам Мінэнерга СССР № 253 арганізавана Дырэкцыя будаванай Мінскай АТЭЦ. 10 траўня 1982 г. загадам Мінэнерга СССР № 92К на пасаду дырэктара Мінскай АТЭЦ прызначаны Віктар Іванавіч Шаманоўскі. 1993 г. у сувязі з будаўніцтвам Мінскай ЦЭЦ5 былы знесена в. Бор (Дрычынскі сельсавет). 24 сакавіка 1998 г. Сяргей Рыгоравіч Мелехавец быў прызначаны дырэктарам. 4 жніўня 1999 года быў уведзены ў эксплуатацыю першы энергаблок магутнасцю 330 МВт. 2010 — пачатак будавання другога энергаблока ЦЭЦ-5. З 3 лютага 2003 г. Кішко Уладзімір Уладзіміравіч прызначаны дырэктарам. 25 снежня 2011: а 16:08 адбылося першае падключэнне другога энергаблока ЦЭЦ-5 да энергасістэмы Беларусі. 19 ліпеня 2012 года ўведзены ў эксплуатацыю другі энергаблок ПГУ-399 МВт. Цікавыя факты Труба ЦЭЦ-5, вышыня складае 240 метраў, што прыблізна адпавядае вышыні 80-павярховага дома. Зноскі Гл. таксама Пасёлак Дружны Спасылкі На Вікісховішчы ёсць медыяфайлы па тэме Мінская ЦЭЦ-5 Афіцыйны сайт Архівавана 6 мая 2017.